CELEX: 22008D0096
Language: sl
Date: 2008-09-26 00:00:00
Title: Sklep Skupnega odbora EGP št. 96/2008 z dne 26. septembra 2008 o spremembi Priloge II (Tehnični predpisi, standardi, preskušanje in certificiranje) k Sporazumu EGP

20.11.2008   
            
            
               SL
            
            
               Uradni list Evropske unije
            
            
               L 309/15
            
         
      SKLEP SKUPNEGA ODBORA EGP
   št. 96/2008
   z dne 26. septembra 2008
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 4/2008 z dne 1. februarja 2008 (1).
            
         
               (2)
            
            
               Razlagalno sporočilo Komisije 2007/C 68/04 o postopkih za registracijo motornih vozil s poreklom iz druge države članice (2) je treba vključiti v Sporazum.
            
         
               (3)
            
            
               Resolucija Sveta z dne 29. junija 1977 (3) in Obvestilo Komisije C/281/88/str. 9 (4) sta zastarela in ju je treba v okviru Sporazuma razveljaviti –
            
         SKLENIL:
   Člen 1
   Poglavje I Priloge II k Sporazumu se spremeni:
   
               1.
            
            
               Besedilo točk 46 (Resolucija Sveta z dne 29. junija 1977) in 47 (Obvestilo Komisije C/281/88/str. 9) se črta.
            
         
               2.
            
            
               Za točko 47 se vstavi naslednja točka:
               
                           „48.
                        
                        
                           
                              52007 SC 0169: Razlagalno sporočilo Komisije 2007/C 68/04 o postopkih za registracijo motornih vozil s poreklom iz druge države članice (UL C 68, 24.3.2007, str. 15).“
                        
                     
         Člen 2
   Besedilo Razlagalnega sporočila Komisije 2007/C 68/04 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 27. septembra 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. septembra 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 154, 12.6.2008, str. 7.
   
      (2)  UL C 68, 24.3.2007, str. 15.
   
      (3)  UL C 177, 26.7.1977, str. 1.
   
      (4)  UL C 281, 4.11.1988, str. 9.
   
      (5)  Navedena ni nobena ustavna zahteva.